Lánshæfismatsfyrirtækið Standard & Poor´s hefur hækkað lánshæfiseinkunn Íslands um einn flokk , úr A - 1 í A fyrir langtímaskuldbindingar . Einkuninn hækkar einnig fyrir skammtímaskuldbindingar , úr A - 2 í A - 1 . Þetta kemur fram á vef fyrirtækisins . Ástæðan fyrir hækkuninni er losun fjármagnashafta , en frá og með 14. mars hefur verið losað svo til alveg um fjármagnshöft á einstaklinga , fyrirtæki og lífeyrissjóði . Í umfjöllun fyrirtækisins um stöðu mála á Íslandi segir að það sé mat fyrirtækisins , að Seðlabanki Íslands búi yfir þeim vopnum sem þarf að búa yfir , til að takast á við aðstæður sem geti komið upp í hagkerfin , samhliða losun fjármagnshafta . Þá er tekið fram enn fremur að íslenskir lífeyrissjóðir séu líklegir til að dreifa eignum sínum meira á næstunni , og þá einkum erlendis . Auglýsing Fyrirtækið spáir áframhaldandi hagvexti hér á landi , og kemur fram að hann gæti verið 3,5 prósent á þessu ári , og drifinn áfram af miklum vexti í ferðaþjónustu . Þá segir enn fremur að fyrirtækið telji sig greina merki um ofhitnun , en styrkingar umgjörðar ríkisfjármála vegi upp á móti hættunni af ofhitnun . Í fyrra var um 7,2 prósent hagvöxtur á Íslandi , þar sem erlendir ferðamenn voru í lykilhlutverki . Þeir voru 1,8 milljónir í fyrra en því er spáð að fjöldinn verði 2,3 milljónir á þessu ári . Fasteignaverð hefur hækkað gríðarlega hratt , eða um 18,6 prósent á síðustu tólf mánuðum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .